राज ठाकरे ने शनिवार को जालना में एक आम सभा को संबोधित करते हुए कहा है कि अजीत विभाग गृह विभाग और पुलिस को हटाकर देख लें तो दोनों पैरों पर चलकर वापस नहीं जा पाएंगे.इतना ही नहीं राज ठाकरे ने ये भी कहा अजीत पवार को मालूम होना चाहिए कि पत्थर हमारी ओर से भी फेंके जा सकते हैं.पिछले सप्ताह भी राज ठाकरे और अजीत पवार के बीच तीखी बयानबाजी हुई थी, जिसके बाद दोनों नेताओं के समर्थकों के बीच झड़प की खबरें आईं थीं. ये भी कहा गया है कि अहमदनगर में राज ठाकरे के काफिला पर एनसीपी समर्थकों ने हमला किया था.इसके बाद राज ठाकरे ने जालना में नेशनलिस्ट कांग्रेस पार्टी पर हमला बोला है. जालना मुंबई से 452 किलोमीटर पूर्व में मराठवाड़ा का इलाका है और नेशनलिस्ट कांग्रेस पार्टी का गढ़ माना जाता है.ये भी माना जा रहा है कि महाराष्ट्र की राजनीति में चाचा की विरासत को संभालने के लिए दोनों भतीजाओं में होड़ लगी हुई है और इसके लिए मर्यादाओं की सीमा भी लांघी जा रही है.इतना ही नहीं राज ठाकरे ने आरोप लगाया है कि शरद पवार के नेतृत्व वाली नेशनलिस्ट कांग्रेस पार्टी पिछले 14 सालों से महाराष्ट्र का बलात्कार कर रही है.राज ठाकरे ने कहा, “नेशनलिस्ट कांग्रेस पार्टी राज्य के तमाम अहम विभागों पर काबिज है, जिसमें गृह, सिंचाई, ऊर्जा और पथ निर्माण जैसे अहम विभाग शामिल हैं. लेकिन बीते 14 सालों में एनसीपी ने क्या किया, इस राज्य का बलात्कार ही किया है.”जालाना सूखे से प्रभावित इलाका है. सूखे के लिए राज ठाकरे ने अजीत पवार को ही जिम्मेदार ठहराया है. उन्होंने अगर इस इलाके की जनता बहुत ज़्यादा परेशान हुई तो अजीत पवार के घर में घुसकर मारेगी क्योंकि वे इसी लायक हैं.इतना ही नहीं राज ठाकरे ने अजीत पवार के चाचा शरद पवार को आड़े हाथों लेते हुए उनसे सूखे से प्रभावित महाराष्ट्र में आईपीएल के मैचों के आयोजन को रोकने की मांग की है.राज ठाकरे के इन भड़काऊ बयान पर अभी अजीत पवार की ओर से कोई प्रतिक्रिया नहीं मिली.